I dag åbner den store trampolin-park Rush på Søren Nymarks Vej i Højbjerg.

Trampolinparken er en del af et amerikansk koncept, og fordelt på 2.000 kvadratmeter bliver der blandt andet basketballbane, Ninja Warrior og høvdingebold på trampolin.

- Vi har meget fokus på, at det skal være sikkert. Så alle vores gæster kommer til at se en sikkerhedsvideo, hvor de ser, hvordan man gebærder sig på banen, siger Thomas Pedersen fra Rush.

Læs også Ildsjælene i Ørsted går efter landsbyprisen

Der bliver faste instruktører rundt på hele banen.

- Instruktører hjælper med udfordringer og stopper nogen, hvis de finder ud af, at nu vil de gøre ligesom Kronprinsen, siger Thomas Pedersen og henviser til Kronprins Frederik, der i sidste uge endte med en halskrave, da han under et hop på en trampolin - angiveligt en baglæns saltomortale - pådrog sig en fraktur i halsrygsøjlen.

Herunder kan du se, hvordan det så ud, da trampolinerne ankom til Højbjerg i tre store containere.